KOMMISSIONENS FORORDNING (EF) Nr. 323/98 af 9. februar 1998 om åbning af et importtoldkontingent for visse varer med oprindelse i Norge fremstillet af landbrugsprodukter, som omhandlet i bilaget til Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2,
under henvisning til Rådets beslutning af 6. december 1996 om protokol 2 til aftalen mellem Det Europæiske Økonomiske Fællesskab og Kongeriget Norge (2), og
ud fra følgende betragtninger:
I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3), senest ændret ved Kommissionens forordning (EF) nr. 75/98 (4), er der foretaget en kodificering af bestemmelserne om forvaltning af toldkontingenter bestemt til anvendelse i kronologisk rækkefølge efter datoerne for antagelse af angivelserne til fri omsætning;
det kontingent, der er fastsat i stk. 2, del IV, i aftalen i form af brevveksling om tilpasning af protokol 2 til aftalen mellem Det Europæiske Økonomiske Fællesskab og Kongeriget Norge, bør åbnes for 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II -
UDSTEDT FØLGENDE FORORDNING:
Artikel 1
Fra 1. januar til 31. december 1998 anvendes den i bilaget anførte told for de varer med oprindelse i Norge og inden for det årlige toldkontingent, der er nævnt dér.
Artikel 2
Det i artikel 1 nævnte kontingent forvaltes af Kommissionen efter bestemmelserne i artikel 308a til 308d i forordning (EF) nr. 2454/93.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. februar 1998.